### Likumprojekta “Grozījumi [Fizisko personu mantiskā stāvokļa un nedeklarēto ienākumu deklarēšanas likumā](https://likumi.lv/ta/id/241275-fizisko-personu-mantiska-stavokla-un-nedeklareto-ienakumu-deklaresanas-likums)” sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Likumprojekts “Grozījumi [Fizisko personu mantiskā stāvokļa un nedeklarēto ienākumu deklarēšanas likumā](https://likumi.lv/ta/id/241275-fizisko-personu-mantiska-stavokla-un-nedeklareto-ienakumu-deklaresanas-likums)” (turpmāk – likumprojekts) ir izstrādāts, ievērojot Administratīvo sodu sistēmas attīstības koncepcijas (atbalstīta ar Ministru kabineta 2013. gada 4. februāra rīkojumu Nr. 38 “Par Administratīvo sodu sistēmas attīstības koncepciju”) kopsavilkumā ietvertos risinājumus.Tādējādi nozares speciālajā likumā – [Fizisko personu mantiskā stāvokļa un nedeklarēto ienākumu deklarēšanas likumā](https://likumi.lv/ta/id/241275-fizisko-personu-mantiska-stavokla-un-nedeklareto-ienakumu-deklaresanas-likums) – tiek ietverta Latvijas Administratīvo pārkāpumu kodeksa 165.9 pantā paredzētā administratīvā atbildība par mantiskā stāvokļa deklarēšanas noteikumu neievērošanu.Grozījumi stāsies spēkā vienlaikus ar Administratīvās atbildības likumu, kad spēku zaudēs Latvijas Administratīvo pārkāpumu kodekss. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts ir izstrādāts saskaņā ar Ministru kabineta 2014. gada 22. aprīļa sēdē nolemto (prot. Nr.24, 26. §) par nozaru administratīvo pārkāpumu kodifikācijas sistēmas ieviešanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekts ir izstrādāts, lai nodrošinātu nozaru administratīvo pārkāpumu kodifikācijas ieviešanas sistēmu, papildinot [Fizisko personu mantiskā stāvokļa un nedeklarēto ienākumu deklarēšanas likum](https://likumi.lv/ta/id/241275-fizisko-personu-mantiska-stavokla-un-nedeklareto-ienakumu-deklaresanas-likums)u ar jaunu normu, kurā ietverta šobrīd spēkā esošā Latvijas Administratīvo pārkāpumu kodeksa 165.9 panta pirmajā daļā paredzētā administratīvā atbildība par mantiskā stāvokļa deklarācijas neiesniegšanu, deklarācijas aizpildīšanas un iesniegšanas kārtības neievērošanu vai par nepatiesu ziņu norādīšanu deklarācijā.Fizisko personu mantiskā stāvokļa un nedeklarēto ienākumu deklarēšana ir vienu reizi veicams pasākums. Ņemot vērā, ka šobrīd minētais pasākums ir attiecināms uz tām personām, kuras pēc 2012. gada 1. janvāra kļūst par Latvijas Republikas rezidentu, ir būtiski nodrošināt arī turpmāku mantiskā stāvokļa deklarēšanas noteikumu ievērošanu.Saskaņā ar Fizisko personu mantiskā stāvokļa un nedeklarēto ienākumu deklarēšanas likuma 2. panta pirmās daļas 2. punktu šobrīd pienākums iesniegt mantiskā stāvokļa deklarāciju ir noteikts Latvijas pilsonim, Latvijas nepilsonim vai ārzemniekam (kuram izsniegta pastāvīgās uzturēšanās atļauja vai pastāvīgās uzturēšanās apliecība Latvijā), kas pēc 2012. gada 1. janvāra kļūst par Latvijas Republikas rezidentu likuma “Par nodokļiem un nodevām” izpratnē un vienlaikus atbilst vismaz vienam no šā likuma 3. panta pirmajā daļā minētajiem kritērijiem tā gada 31. decembrī pulksten 24, kurā kļūst par Latvijas Republikas rezidentu.Mantiskā stāvokļa deklarācijas iesniegšanas kārtība ir noteikta Fizisko personu mantiskā stāvokļa un nedeklarēto ienākumu deklarēšanas likuma 4. pantā.Saskaņā ar minētā panta otro daļu persona, kura pēc 2012. gada 1. janvāra kļūst par Latvijas Republikas rezidentu, mantiskā stāvokļa deklarāciju iesniedz Valsts ieņēmumu dienestam no 1. marta līdz 1. jūnijam nākamajā kalendāra gadā pēc tā gada, kurā kļuvusi par Latvijas Republikas rezidentu likuma “Par nodokļiem un nodevām” izpratnē. Mantiskā stāvokļa deklarācijā norāda ziņas pēc stāvokļa tā gada 31. decembrī pulksten 24, kurā persona kļuvusi par Latvijas Republikas rezidentu likuma “Par nodokļiem un nodevām” izpratnē.Ja personai objektīvu iemeslu dēļ nav iespējams iesniegt mantiskā stāvokļa deklarāciju Fizisko personu mantiskā stāvokļa un nedeklarēto ienākumu deklarēšanas likuma noteiktajā laika posmā, tai ir pienākums deklarāciju iesniegt triju mēnešu laikā pēc attiecīgo iemeslu izbeigšanās. Šajā gadījumā persona mantiskā stāvokļa deklarācijai pievieno informāciju par objektīvajiem iemesliem, kas pamato personas nespēju iesniegt deklarāciju attiecīgi šā panta pirmajā vai otrajā daļā minētajā laika posmā.Galvenais iemesls mantiskā stāvokļa deklarāciju neiesniegšanas pamatā ir Fizisko personu mantiskā stāvokļa un nedeklarēto ienākumu deklarēšanas likuma prasību un iesniegšanas termiņu nepārzināšana, kļūstot par Latvijas Republikas rezidentu. Savukārt Valsts ieņēmumu dienesta rīcībā var nebūt informācijas, vai personai izpildās minētā likuma 3.panta iesniegšanas kritēriji, kļūstot par Latvijas Republikas rezidentu.Tāpat Fizisko personu mantiskā stāvokļa un nedeklarēto ienākumu deklarēšanas likuma 4. panta piektā daļa paredz, ka personai ir tiesības triju mēnešu laikā pēc mantiskā stāvokļa deklarācijas iesniegšanas precizēt tajā iekļautās ziņas, iesniedzot Valsts ieņēmumu dienestam jaunu deklarāciju.Savukārt mantiskā stāvokļa deklarācijas aizpildīšanas nosacījumi ir ietverti minētā likuma 3., 4. un 5. pantā.Līdz ar to likumprojektā ietvertā administratīvā soda piemērošanas nolūks jeb vēlamā personas rīcība ir, konstatējot personas atbilstību Fizisko personu mantiskā stāvokļa un nedeklarēto ienākumu deklarēšanas likuma 2. panta pirmās daļas 2. punktā minētajiem nosacījumiem, aizpildīt un iesniegt mantiskā stāvokļa deklarāciju atbilstoši minētā likuma noteiktajai kārtībai.Fizisko personu mantiskā stāvokļa un nedeklarēto ienākumu deklarēšanas likuma mērķis ir sekmēt fizisko personu mantiskā stāvokļa, ienākumu un izdevumu atbilstības un attiecīgi nodokļu samaksas un ienākumu legalitātes kontroles iespējas.Tādējādi ar mantiskā stāvokļa deklarāciju iesniegšanu tiek panākta fizisko personu finanšu situācijas apzināšana un caurspīdīgums, kā arī iespējas nodokļu administrācijai attiecīgi reaģēt, ja konstatētas personas ienākumu un izdevumu neatbilstības.Pārkāpums par mantiskā stāvokļa deklarācijas neiesniegšanu, deklarācijas aizpildīšanas un iesniegšanas kārtības neievērošanu vai par nepatiesu ziņu norādīšanu deklarācijā uzskatāms par bīstamu pārkāpumu, kas var nodarīt būtiskas sekas un sabiedrisko kaitīgumu. Mantiskās stāvokļa deklarācijas mērķis ir apzināt gan fiziskas personas skaidras naudas uzkrājumus, gan mantas stāvokli, kas savukārt, datu neatbilstību gadījumā (pēc datu izvērtēšanas, analīzes) var norādīt uz nenomaksātu nodokļu apmēru vai noziedzīgi iegūto līdzekļu legalizāciju.Tāpat par būtisku valsts un sabiedrības interešu aizskārumu uzskatāma izvairīšanās no nodokļu maksāšanas vai nelegālu darījumu veikšana. Šādam pārkāpumam nav tikai formāls raksturs, tā sekas skar visu sabiedrību, kuras interesēs ir sagaidīt, ka tiks nodrošināta personu ienākumu un labklājības līmeņa vienlīdzība.Saskaņā ar Valsts ieņēmumu dienesta sniegto informāciju naudas sodi par Latvijas Administratīvo pārkāpumu kodeksa 165.9 pantā paredzēto administratīvo pārkāpumu piemēroti:

|  |  |
| --- | --- |
| Gads | Piemērotais naudas sods |
|  | Kopējais piemērotā naudas sodu gadījumu skaits | Kopējā piemēroto naudas sodu summa, *euro* |
| 2014 | 98 | 9 034,00 |
| 2015 | 138 | 25 910,00 |
| 2016 | 140 | 20 425,00 |

Savukārt 2017. un 2018. gadā Valsts ieņēmumu dienests nav piemērojis naudas sodus saskaņā ar Latvijas Administratīvo pārkāpumu kodeksa 165.9 pantu (2017. gadā divos gadījumos personas ir atbrīvotas no administratīvās atbildības saskaņā ar Latvijas Administratīvo pārkāpumu kodeksa 21. panta pirmo daļu, izsakot mutvārdu aizrādījumu).Jānorāda, ka 2017. un 2018. gada statistika ir izskaidrojama ar to, ka Valsts ieņēmumu dienests, ievērojot Uzņēmējdarbības vides pilnveidošanas pasākumu plānā (apstiprināts ar Ministru kabineta 2017. gada 15. marta rīkojumu Nr. 125 (prot. Nr.9 32. §)) ietverto pasākumu, kas paredz “konsultē vispirms” principa ieviešanu valsts pārvaldē un uzņēmējus pārraugošo institūciju darbībā, ar 2017. gadu ir veicis grozījumus vairākos iekšējos dokumentos, nosakot, ka turpmāk pirms pieņemt lēmumu par administratīvā pārkāpuma procesa uzsākšanu Valsts ieņēmumu dienestam ir jāizvērtē pārkāpuma smagums un, ievērojot “konsultē vispirms” principu, jāaicina nodokļu maksātāju pārkāpumu novērst. Tāpat Valsts ieņēmumu dienests 2017. gada 28. decembrī ir apstiprinājis “Vadlīnijas “Konsultē vispirms” principa piemērošanai VID”, kā arī plānu par “konsultē vispirms” principa ieviešanu.Tā kā administratīvā soda mērķis ir arī atturēt citas personas no administratīvo pārkāpumu izdarīšanas (prevencija), un ievērojot, ka administratīvā atbildība ir attiecināma ne tikai uz mantiskā stāvokļa deklarāciju neiesniegšanu, bet arī uz deklarācijas aizpildīšanas un iesniegšanas kārtības neievērošanu vai par nepatiesu ziņu norādīšanu tajā, ar likumprojektu tiek saglabāta administratīvā atbildība par mantiskā stāvokļa deklarēšanas noteikumu neievērošanu, nosakot soda sankciju esošajā apmērā, proti, līdz 70 naudas soda vienībām jeb 350 *euro* apmērā.Vienlaikus, neskatoties uz to, ka grozījumu rezultātā Fizisko personu mantiskā stāvokļa un nedeklarēto ienākumu deklarēšanas likumā vairs netiek ietverta informatīva norma, ka par mantiskā stāvokļa deklarācijas neiesniegšanu vai nepatiesu ziņu sniegšanu tajā persona tiek saukta arī pie normatīvajos aktos paredzētās kriminālatbildības, tomēr jānorāda, ka, veicot nozaru administratīvo pārkāpumu kodifikācijas sistēmas ieviešanu, tiek saglabāti Krimināllikumā paredzētie noziedzīgie nodarījumi, par kuriem persona saucama pie kriminālatbildības. Tādējādi, tāpat kā līdz šim persona būs saucama pie kriminālatbildības par Krimināllikuma 219. panta otrajā un trešajā daļā norādīto noziedzīgo nodarījumu izdarīšanu. |
| 3. | Projekta izstrādē iesaistītās institūcijas un publiskas personas kapitālsabiedrības | Administratīvā atbildība par mantiskā stāvokļa deklarēšanas noteikumu neievērošanu sākotnēji tika iekļauta likumprojektā “Grozījumi likumā “Par nodokļiem un nodevām””, kas izsludināts Valsts sekretāru sanāksmē 2018.gada 29.martā (skatīt prot. Nr. 13 10.§, VSS-308). Minētais likumprojekts pirms izsludināšanas Valsts sekretāru sanāksmē tika izskatīts un atbalstīts Tieslietu ministrijas izveidotajā Latvijas Administratīvo pārkāpumu kodeksa pastāvīgās darba grupas 2018. gada 8. februāra sēdē. Tāpat likumprojektā “Grozījumi likumā “Par nodokļiem un nodevām”” ietverto administratīvo atbildību par mantiskā stāvokļa deklarēšanas noteikumu neievērošanu Tieslietu ministrija ir atbalstījusi, saskaņojot likumprojektu pēc tā izsludināšanas Valsts sekretāru sanāksmē. |
| 4. | Cita informācija | Likumprojekts izstrādāts, ievērojot Saeimas Juridiskā biroja 2019. gada 28. janvāra atzinumā Nr. 111.13/1-12-13/19 norādīto, proti, tā kā mantiskā stāvokļa deklarācijas iesniegšanas, šīs deklarācijas aizpildīšanas un iesniegšanas kārtību nosaka Fizisko personu mantiskā stāvokļa un nedeklarēto ienākumu deklarēšanas likums, līdz ar to attiecīgais pārkāpums, par to piemērojamais sods un kompetentā iestāde soda piemērošanā būtu nosakāmas attiecīgajā likumā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts attiecināms uz fiziskajām personām, kuras atbilst [Fizisko personu mantiskā stāvokļa un nedeklarēto ienākumu deklarēšanas likum](https://likumi.lv/ta/id/241275-fizisko-personu-mantiska-stavokla-un-nedeklareto-ienakumu-deklaresanas-likums)a 2. panta pirmās daļas 2. punktā minētajiem nosacījumiem, un Valsts ieņēmumu dienestu. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts vērsts uz administratīvo pārkāpumu kodifikāciju fizisko personu mantiskā stāvokļa deklarēšanas jomā.Likumprojekts nerada papildu administratīvo slogu, jo tiek saglabāta šobrīd spēkā esošā kārtība fizisko personu mantiskā stāvokļa un nedeklarēto ienākumu deklarēšanas jomā. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par likumprojekta izstrādi publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”. Līdz ar to sabiedrības pārstāvji varēja līdzdarboties likumprojekta izstrādē, rakstveidā sniedzot viedokļus par likumprojektu, kā arī varēja sniegt viedokli par likumprojektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Ņemot vērā, ka likumprojektā ietvertā administratīvā atbildība sākotnēji tika iekļauta likumprojektā “Grozījumi likumā “Par nodokļiem un nodevām””, sabiedrības pārstāvji viedokli par paredzēto administratīvo atbildību varēja sniegt pēc likumprojekta izsludināšanas Valsts sekretāru sanāksmē (skatīt 2018. gada 29. marta prot. Nr. 13 10.§, VSS-308). Tāpat sabiedrības pārstāvjiem tika nodrošināta iespēja līdzdarboties likumprojekta izstrādē, līdz 2019. gada 29. aprīlim rakstveidā sniedzot viedokļus par likumprojektu, par kura izstrādi informācija 2019. gada 8. aprīlī publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika” (pieejams:http://www.fm.gov.lv/lv/sabiedribas\_lidzdaliba/tiesibu\_aktu\_projekti/nodoklu\_politika#project554) un Valsts kancelejas tīmekļvietnē sadaļā “Sabiedrības līdzdalība” - “Ministru kabineta diskusiju dokumenti” (pieejams: https://www.mk.gov.lv/content/ministru-kabineta-diskusiju-dokumenti). |
| 3. | Sabiedrības līdzdalības rezultāti | Likumprojekta “Grozījumi likumā “Par nodokļiem un nodevām”” izstrādes gaitā un likumprojekta saskaņošanas laikā sabiedrības pārstāvji iebildumus un priekšlikumus par paredzēto administratīvo atbildību par mantiskā stāvokļa deklarēšanas noteikumu neievērošanu nav izteikuši.  |
| 4. | Cita informācija | Sabiedrība pēc normatīvā akta pieņemšanas tiks informēta ar publikāciju oficiālajā izdevumā “Latvijas Vēstnesis”, kā arī ievietojot to bezmaksas normatīvo aktu datu bāzē www.likumi.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts neparedz veidot jaunas institūcijas, reorganizēt vai likvidēt esošās institūcijas.Likumprojekta izpilde tiks nodrošināta esošo cilvēkresursu un finanšu resursu ietvaros. |
| 3. | Cita informācija | Nav. |

Finanšu ministrs J. Reirs

Šēfere 67083942

evita.sefere@fm.gov.lv